Encs
 Óvoda, 
Körzeti Nevelési Tanácsadó, Szakmai Szolgálat, Bölcsőde

Az én házam az én váram
„Engem ne emeljen a magasba senki,

Ha nem tud addig tartani,

Még tényleg megnövök.

Guggoljon ide mellém,

 Ha nem csak hallani,

De érteni akar,

Hogy közel legyen a szívdobogásunk.”

/Birtalan Ferenc/
· Óvodánk Encs Város közigazgatási területén a hozzá kapcsolt két településrésszel együtt Encs város önkormányzatának fenntartásában működik 11 gyermekcsoporttal.

· Az óvodai mozgalom Encsen 1938-ban indult, mint magánóvoda, s egy tanítónő karolta fel a kisdedeket.

· 1949-ben némi szünet után újra indult, akkor már állami keretek és finanszírozás mellett az óvodai nevelés. Mára 12 csoport, 4 óvodában kapott helyet. Encs város szerkezetének megfelelően a településrészeken, mint Abaújdevecser egy, Fügöd – a felújitott épületben - két, Gibárt községben egy csoportos óvoda üzemel, melyek az 1980 –as évek közepétől folyamatosan indultak. 1986-tól 2 csoportot indítottak Abaújdevecserben, ami 1999-től 1 csoportos óvodaként funkcionál. 

· Encsen két óvodánk volt, egy 6 csoportos mely az „anyaóvoda” hiszen legrégebben ez üzemelt a Gagarin utcán, és az intézmény vezetése irányítása is innen történik. A Kossuth úton 2 csoportos óvoda és 1 csoporttal bölcsőde működött. 2005. november 7-én a R.O.P. keretében felújított Gagarin úti épületet vehették birtokukba a kicsinyek, nem csak az épület, de az udvarrész is megújult és a XXI. század követelményeinek megfelelő környezetben láthatjuk el az óvodai alapfeladatok ellátását.

· Helyi Nevelési Programunk, mely „az óvodai nevelés országos 
alapprogramja” alapján készült, apró építőkockákból épült, mely nem csak nevelési programunk szerkezét ábrázolja, de az óvoda egész struktúráját jellemzi. Helyi nevelési programunk biztosítja a gyermekek egészséges életmódra nevelését, egészséges életvitelének kialakítását, kiemelten a hátrányos helyzetű, etnikai és enyhe fokban értelmi fogyatékos gyermekek fejlesztését

Az érzelmi nevelést, szocializáció biztosítását, valamint az értelmi fejlesztést a játékban integrált tanulással kívánjuk elősegíteni.

· Nevelési részcélkitűzéseink lehetővé teszik, hogy a gyermekek megismerkedjenek az egészséges életmód szokásaival, a néphagyomány őrzésével, és a környezet védelmével.

· Ezáltal az óvodai életet kívánjuk színesebbé tenni, gyermekeink iskolai alkalmasságát megalapozni, segítséget nyújtani az óvoda és iskolai közötti átmenet zökkenőmentessé tételében.

· 3-6 éves életszakasz kiemelkedő jelentőségű a személyiség fejlődés folyamatában. Ennek az életkornak a fejlesztését a kisgyermekkor nyitottsága, érdeklődése, kíváncsisága segíti elő. Gyermekeinket - mint fejlődő személyiséget - különleges védelem illeti meg. Óvodánkban a gyermek érdeke mindenek felett álló. Az érzelmi biztonság otthonosság, derűs, szeretetteljes légkör elengedhetetlen. Óvodai nevelésünk gyermekközpontú, ennek megfelelően a gyermeki személyiség - egyedi, mással nem helyettesíthető - kibontakoztatására törekszünk. 

· 3-6 éves életszakasz kiemelkedő jelentőségű a személyiség fejlődés folyamatában. Ennek az életkornak a fejlesztését a kisgyermekkor nyitottsága, érdeklődése, kíváncsisága segíti elő. Gyermekeinket - mint fejlődő személyiséget - különleges védelem illeti meg. Óvodánkban a gyermek érdeke mindenek felett álló. Az érzelmi biztonság otthonosság, derűs, szeretetteljes légkör elengedhetetlen. Óvodai nevelésünk gyermekközpontú, ennek megfelelően a gyermeki személyiség - egyedi, mással nem helyettesíthető - kibontakoztatására törekszünk. 

· Nevelőtestületünk hitvallása, hogy feladatunk a teljes és igaz gyermekkor biztosítása a másság elfogadása és elfogadtatása, sok időt adva adottságaik képességeik nyugodt fejlődéséhez, a közös élményekre épülő közös tevékenységek által, hogy önálló, magabiztos, kiegyensúlyozott óvodásként lépjenek be az iskolába. 

· Nevelés felfogásunkat befolyásolja a néphagyományok, a természet szeretete és az egészség megóvásának tisztelete, valamint az a hitünk, hogy az óvodás korú gyermek személyiségjegyeinek fejlesztését az érzelmein át történő nevelés segíti a leghatékonyabban. 

· Intézményünkhöz tartozik, és intézményegységként üzemel, egy csoportos Bölcsőde, mely a Gagarin úti Óvoda épületében nyert elhelyezést. 

· Az egységes Pedagógiai Szakszolgálat keretein belül gondoskodunk az Encsi Többcélú Kistérségi Társulás, valamint az Abaúj-Hegyközi Többcélú Kistérségi Társulás területén élő gyermekek fejlesztéséről. Korai fejlesztéssel, fejlesztő felkészítéssel is foglalkozunk a fenti intézményegység keretein belül, valamint a Tehetség-gondozó decentrum segíti a környék iskoláinak, tehetséggondozását.

